เรื่องร้องเรียน (PM2.5) วันที่ 2023-10-18 09:48:20 — แขวงคลองเตยเหนือ เขตวัฒนา กรุงเทพมหานคร
เรื่อง	ผลกระทบที่เกิดจากการก่อสร้างอาคารโครงการ โรงแรม 5 ชั้น สุขุมวิท 27
เรียน	ผู้อำนวยการเขตวัฒนา กรุงเทพมหานคร 
สิ่งที่ส่งมาด้วย	รูปภาพประกอบ
       
เนื่องจากนิติบุคคลอาคารชุดมิราจ สุขุมวิท คอนโดมิเนียม ได้รับเรื่องจากผู้พักอาศัยภายในอาคารชุด มิราจ สุขุมวิท คอนโดมิเนียม สุขุมวิท 27 ได้รับผลกระทบอย่างมากจากโครงการก่อสร้าง ดังนี้
1.ผลกระทบเรื่องของละอองฝุ่นจำนวนมากและกลิ่นจากการดำเนินงานก่อสร้างบริเวณฝั่งตรงข้ามที่ปลิวเข้ามาในบริเวณคอนโด
2.ผลกระทบเรื่องเสียงเครื่องจักรและการดำเนินงานก่อสร้างซึ่งรบกวนผู้พักอาศัยเป็นอย่างมากที่อยู่ภายในคอนโด 
ทั้งนี้ ทางฝ่ายนิติบุคคลอาคารชุดฯ เคยไปทำการแจ้งผลกระทบเรื่องให้ทางผู้รับผิดชอบและดูแลโครงการก่อสร้างรับทราบแล้ว และมีข้อตกลงแล้ว แต่ปัจจุบันปัญหายังมีอยู่ ฝ่ายนิติบุคคลอาคารชุดฯ จึงขอเรียนแจ้งมายังท่าน เพื่อได้โปรดพิจารณาแก้ไขปัญหาความเดือดร้อนของผู้พักอาศัยในซอยสุขุมวิท 27 ดังกล่าว หากมีผลการดำเนินการเป็นประการใดโปรดแจ้งมายังฝ่ายจัดการนิติบุคคลอาคารชุด มิราจ สุขุมวิท คอนโดมิเนียม โทร.02-034-3421 หรือ 080-129-1350 จักขอบคุณยิ่ง
         
    จึงเรียนมาเพื่อทราบ และขอโปรดพิจารณาดำเนินการ